open-index/open-wikipedia-markdown huggingface dataset:
Valença

**Valença** é un topónimo en portugués que pode facer referencia a:
## Brasil 
* **Valença**, municipio do estado de Baía.
*** Valença**, municipio do estado do Río de Xaneiro.
* **Valença do Piauí**, municipio do estado do Piauí.

## Portugal 
* **Valença** ou **Valença do Minho**, municipio da subrexión Minho-Lima fronteirizo con Tui.
* **Valença**, freguesía do municipio de Valença do Minho.
* **Valença do Douro**, freguesía do municipio de Tabuaço.

## Véxase tamén 
### Outros artigos 
*Valencia (homónimos)
Blood on the Dance Floor: HIStory in the Mix

***Blood on the Dance Floor: HIStory in the Mix*** é un álbum remix do artista estadounidense Michael Jackson. Foi lanzado o 20 de maio de 1997 por Epic Records e é o segundo álbum lanzado polo propio selo discográfico de Jackson, MJJ Productions. Está composto de oito remixes do anterior álbum de Jackson *HIStory*, e cinco novas cancións. Jackson estivo moi involucrado na produción das novas cancións, ó tempo que as versión remix foron producidas por outros artistas. O novo material trata temas como a adición ás drogas, as mulleres e a paranoia.

## Listaxe de cancións 
## Véxase tamén 
### Bibliografía 
* George, Nelson (2004). *Michael Jackson: The Ultimate Collection* booklet. Sony BMG.
*
*
*
Transteísmo

**Transteísmo** provén de *Transteísta*, termo acuñado polo folósofo Paul Tillich e o estudoso Heinrich Zimmer para referirse ao sistema de pensamento ou filosofía relixiosa que transcende ao teísmo, e que, por tanto, non é teísta nin ateísta.

## Características
Zimmer aplica o termo ao sistema teolóxico do xainismo, que é teísta no sentido de que pensa que os Deuses existen, pero que se converten en inmateriais cando son transcendidos por Moksha (isto é, un sistema que non é ateísta, pero no cal os Deuses non son a instancia espiritual máis alta). Zimmer usa o termo para describir a posición dos Tirthankaras tendo traspasado máis aló das divindades gobernantes da orde natural.

O termo tamén se aplicou recentemente ao budismo, ao Advaita Vedanta e ao movemento Bhakti.

Nathan Katz, en *Buddish and Western Philosophy*, anota que o termo "transpoliteísta" sería máis adecuado, xa que este indica que as deidades politeístas non son negadas ou rexeitadas aínda despois da noción do Brahman absoluto que os transcende, pero critica a clasificación por categorizar o principal pola periferia. "Como categorizar o Catolicismo Romano como un bo exemplo de non-Nestorianismo".

## Notas
## Véxase tamén
### Bibliografía
*Ruth Reyna, Dictionary of Oriental Philosophy, Munshiram Manoharlal (1984).
*Heinrich Robert Zimmer, *Philosophies of India*, ed. Joseph Campbell (1953).

### Outros artigos
*Teísmo (filosofía)
*Ateísmo
Galicia Nueva (1931)

***Galicia Nueva*** foi un semanario editado en Montevideo en 1931.

## Traxectoria 
Subtitulado *Semanario Popular de la Colectividad Gallega en el Uruguay*, apareceu o 11 de xaneiro de 1931. Fundado por José Silva Barros e A. San Román, Eduardo García del Río era o xefe de redacción. Entre os colaboradores figuraron Ramón Otero Pedrayo, Salvador Cabeza de León, Vicente Risco, Valentín Paz-Andrade, Alejandro Rodríguez Cadarso, Castelao, Victoriano Taibo, Ramón Cabanillas, Roberto Blanco Torres, Camilo Díaz Baliño, Ramón e Antón Villar Ponte, Salvador García-Bodaño, Basilio Álvarez, Víctor Casas, Ánxel Casal, Xaime Quintanilla, Imeldo Corral, Ricardo Carballo Calero, Antón Fraguas e Xosé Filgueira Valverde. Tiña as seccións fixas Comento semanal, Literatura hispanoamericana, Sociales, Teatro e Información de Galicia. Facíase eco dos acontecementos e dos proxectos de Galicia, como o funcionamento do Seminario de Estudos Galegos ou a evolución do Estatuto de autonomía. Cesou a súa publicación o 30 de agosto de 1931.

## Véxase tamén 
### Bibliografía 
* 
* 
* 
### Outros artigos 
* Publicacións impresas da diáspora galega
Blood on the Dance Floor (canción)

"**Blood on the Dance Floor**" é unha canción do artista estadounidense Michael Jackson. Foi lanzada como o primeiro sinxelo do álbum remix *Blood on the Dance Floor: HIStory in the Mix*. Orixinalmente, Jackson e Teddy Riley crearon o tema no ano 1991 para o álbum *Dangerous*. Porén, non foi incluído daquela e estreouse minimamente alterada en 1997. A canción fala dunha muller depredadora de nome Susie, que seduce a Jackson antes de conspirar para acoitelalo. A composición é unha mestura de rock, funk e Hi-NRG.
HIStory/Ghosts

"**HIStory**"/"**Ghosts**" é un dobre sinxelo do artista estadounidense Michael Jackson, extraído do seu álbum remix de 1997 *Blood on the Dance Floor: HIStory in the Mix*. A versión orixinal de "HIStory" foi lanzada como pista do álbum de estudio *HIStory*, pero non fora lanzado como sinxelo.  "Ghosts" foi unha gravación nova do artista. "HIStory" foi composta por Michael Jackson, James Harris III e Terry Lewis antes de que fose remesturada por Tony Moran en 1997. A versión orixinal contén moitas gravacións históricas e efectos.

"Ghosts" foi escrita, composta e producida por Michael Jackson e Teddy Riley en 1997. O tema principal da letra é a paranoia, como noutros traballos de Jackson. Cada un dos temas ten o seu propio vídeo musical. O de "HIStory" está ambientado nunha era futurística. "Ghosts" é unha curta de cinco minutos tomada do filme homónimo.
Is It Scary

"**Is It Scary**" é un sinxelo do artista estadounidense Michael Jackson, extraído do seu álbum remix de 1997 *Blood on the Dance Floor: HIStory in the Mix*. Foi escrita e producida por Jackson, Jimmy Jam (James Harris III) e Terry Lewis.

Recibiu críticas diversas dos críticos musicais contemporáneos. Musicalmente, a canción foi interpretada como o "lado escuro" de Jackson, e comparouse a composición con cancións de Marilyn Manson. En novembro de 1997, unha versión para a radio da canción foi lanzada como sinxelo promocional nos Países Baixos.

## Notas 
## Véxase tamén 
### Bibliografía 
*
You Rock My World

"**You Rock My World**" é unha canción do artista estadounidense Michael Jackson do seu décimo e derradeiro álbum de estudio *Invincible* (2001). Foi lanzado como o segundo sinxelo do álbum, en agosto de 2001 por Epic Records. A letra fai referencia ó feito de ser amado e de gañar o aprecio dunha muller. Producida por Jackson e Rodney "Darkchild" Jerkins e escrita por Jackson, Jerkins, Fred Jerkins III, LaShawn Daniels e Nora Payne, a canción é do estilo disco pop, con influencias doutros traballos de Jackson prodcidos por Quincy Jones.

## Véxase tamén 
### Bibliografía 
*
Speechless (canción de Michael Jackson)

"**Speechless**" é unha canción do artista estadounidense Michael Jackson do seu décimo e derradeiro álbum de estudio *Invincible* (2001). Foi lanzado como o primeiro sinxelo do álbum en xuño de 2001, que só foi lanzado en Corea. O cantante inspirouse para escribir a balada despois dunha guerra de globos de auga cuns neno en Alemaña. Jackson colaborou na produción con músicos como Jeremy Lubbock, Brad Buxer, Novi Novoq, Stuart Bradley e Bruce Swedien. Andraé Crouch e o seu coro gospelfan as voces de acompañamento.

## Véxase tamén 
### Bibliografía 
* 
* 
*
Cry (canción de Michael Jackson)

"**Cry**" é unha canción do artista estadounidense Michael Jackson do seu décimo e derradeiro álbum de estudio *Invincible* (2001). Foi escrita polo cantautor de R&B R. Kelly, quen xa colaborara con Jackson no sinxelo de 1995 "You Are Not Alone". "Cry" foi producida por Jackson e Kelly. Foi lanzada en decembro de 2001 como o terceiro sinxelo de *Invincible*. "Cry" é unha balada de R&B, cunha letra que fai referencia ós problemas do planeta.

## Véxase tamén 
### Bibliografía 
*
*
Don't Be Messin' 'Round

"'''Don't Be Messin' 'Round'*" é unha canción do artista estadounidense Michael Jackson. Foi gravada orixinalmente en 1986 durante a sesión inicial do seu sétimo álbum de estudio, *Bad*, pero nunca foi incluída nel. Jackson intentou recuperar o tema para *Dangerous* e *HIStory: Past, Present and Future, Book I'', pero acabou abandonándoo en ámbolos dous casos.

## Notas
Butterflies (canción de Michael Jackson)

"**Butterflies**" é unha canción do artista estadounidense Michael Jackson do seu décimo e derradeiro álbum de estudio *Invincible* (2001). Foi escrita e composta por Andre Harris e Marsha Ambrosius, e producida por Jackson e Harris. A canción aparece no décimo álbum de estudio de Jackson, *Invincible* (2001). A canción é o derradeiro sinxelo de Michael Jackson nun álbum de estudio. "Butterflies" é unha balada midtempo de estilo R&B. A canción recibiu críticas positivas por parte de expertos musicais; sendo descrita por algúns como a mellor canción de *Invincible*.
Bad 25

***Bad 25*** é unha edición do 25 aniversario do sétimo álbum de estudio de Michael Jackson, *Bad*. É o segundo álbum relanzado polo seu 25 aniversario, (o primeiro foi *Thriller 25*). Nunha conferencia de prensa de Michael Jackson Company LLC o 3 de maio de 2012, o álbum, que vendeu entre 30 e 45 millóns de copias en todo o mundo, converténdose no décimo primeiro álbum máis vendido de tódolos tempos, foi relanzado no 2012 coa cooperación de Epic, Legacy Recordings e MJJ Productions.

## Notas
Adrianópolis

**Adrianópolis**, pode referirse a:
* **Adrianópolis (Caonia)**, cidade de Iliria, fundada polo emperador Hadriano na vía entre Apolonia de Iliria e Nicópolis máis tarde Xustinianópolis. 
* **Adrianópolis (Pentápolis)**, tamén Adriana na Pentápolis Cirenaica.
* **Adrianópolis (Pisodia)** en Pisidia.
* **Adrianópolis**, tamén *Orestis Uskudama*, en Tracia, actualmente Edirne, na provincia de Edirne en Turquía.
* **Adrianópolis**, actualmente Niksar, na rexión do Ponto ou Capadocia; na provincia de Tokat en Turquía.
## Brasil
* Adrianópolis, Paraná — municipio.
### Barrios
* Adrianópolis (Manaus).
* Adrianópolis (Nova Iguaçu).
Xenreira

[miniatura|A actriz [Bette Davis sentía unha pública xenreira cara a Joan Crawford e iso foi canalizado nunha película, *What Ever Happened to Baby Jane?*, onde actúan xuntas.]]
A **xenreira** é un sentimento polo cal se lle colle mala vontade ou mala disposición de ánimo a algo ou alguén. Pode ser moi variada, xa que se pode expresar a través dunha fonda antipatía cara cousas, persoas, fenómenos ou situacións.

As persoas tratan de evitar ou destruír aquilo ao que lle teñen este sentimento, e no caso de que llo teñan a outra persoa, pode ser reflectido mediante insultos ou agesións físicas. Tamén pode xerar sentimentos de destrución, destrución do equilibrio harmónico, e incluso pode chegar até a autodestrución. É considerado o oposto ao amor.

Algunhas explicacións desta sensación aparecen xa nas orixes da cultura grega, sobre o 2000 A.C.

## Punto de vista filosófico
En relación coa filosofía, Empédocles foi un dos primeiros filósofos que fixo un estudo completo sobre a xenreira, a cal para el era unha forza cósmica oposta ao amor ou á amizade, e é a causa da súa separación. O amor e a xenreira exercen o seu predominio por ciclos: cando un domina, o outro retírase.

Segundo Aristóteles este sentimento é un desexo de aniquilación dun obxecto, que non pode ser curado polo tempo.

## Diferentes puntos de vista
Para Charles Darwin, as raíces da xenreira estaban na vinganza e na defensa dos propios intereses. Segundo o psicólogo Erich Fromm, este sentimento xorde como resposta a unha ameaza.

O historiador Isaiah Berlin falaba da xenreira focalizándoa nun grupo; por exemplo a xenofobia, e debido a un sentimento de humillación que experimenta un grupo de xente causado por outro.

## Tipos de xenreira
*Irracional: coma o seu nome indica, este tipo é o que fai que as persoas non teñan a capacidade de pensar ou razoar, por iso se unha persoa sente xenreira irracional cara algo ou alguén, non pensará se é realmente o que está a notar.

## Notas 
## Véxase tamén
### Outros artigos
*Odio
*Discriminación
*Xenofobia
*Agresividade
The Uninvited (filme de 2009)

***The Uninvited*** é un filme de terror dirixido por The Guard Brothers que se estreou no 2009. É un remake do filme surcoreano de 2003 *Janghwa, Hongryeon*.

## Sinopse 
Anna Rydell (Emily Browning) regresa a casa xunto coa súa irmá Alex (Arielle Kebbel), trala súa estancia nun hospital mental. Pero a súa recuperación ponse en perigo por mor da súa madrasta, do seu pai ausente e da presenza dunha pantasma que habita na casa.

## Personaxes 
* Emily Browning como Anna
* Arielle Kebbel como Alex
* Elizabeth Banks como Rachel
* David Strathairn como Steven
* Jesse Moss como Matt
* Maya Massar como Nai
* Kevin McNulty como Sheriff Emery
* Lex Burnham como Iris
* Danny Bristol como Samuel
* Matthew Bristol como David
* Don S. Davis como Mr. Henson
* Heather Doerksen como Mildred Kemp
* Dean Paul Gibson como Dr. Silberling

## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Immortal (álbum)

***Immortal*** é un álbum remix do artista estadounidense Michael Jackson, e con material de The Jackson 5/The Jacksons, que foi lanzado o 21 de novembro de 2011 de Epic Records. O álbum é a banda sonora do espectáculo do Cirque du Soleil *Michael Jackson: The Immortal World Tour*, que se estreou o 21 de novembro de 2011 en Montreal.

## Listaxe de cancións 
## Notas 
## Véxase tamén
Nova Galicia (París)

***Nova Galicia*** foi unha revista editada en Bagnolet, Francia,  entre 1966 e 1975.

## Historia e características 
Subtitulada *Revista de Cultura y Política*, apareceu o 1 de outubro de 1966. Revista trimestral vinculado ao Partido Comunista de Galicia, estaba dirixida por Isaac François. Entre os seus colaboradores figuraron Santiago Álvarez, Celso Emilio Ferreiro, Xesús Alonso Montero, S. Novo, Antonio Soureiro, Antonio Vila, Xosé Neira Vilas. Prensa política antifascista, os primeiros números edítanse en Francia, mentres que os de 1973 aparecen editados en Bélxica.

## Véxase tamén 
### Bibliografía 
* 
* 
* 
### Outros artigos 
* Publicacións impresas da diáspora galega
Pannexina

miniatura|dereita|Sinalización purinérxica, na que interveñen as pnnexinas.
As **pannexinas** (do grego 'παν', *pan*, "todo", e do latín 'nexus', conexión) son unha familia de proteínas de vertebrados que foron identificadas pola súa homoloxía coas proteínas innexinas de invertebrados. As innexinas son responsables da formación de unións comunicantes en invertebrados, pero as pannexinas atópanse predominantemente formando grandes canais transmembrana que conectan os espazos intracelular e extracelular (non conectan dúas células entre si), e permiten o paso de ións e pequenas moléculas entre estes compartimentos (como o ATP e a sulforrodamina B).

Describíronse tres pannexinas nos cordados: Panx1, Panx2 e Panx3.

## Función 
A pannexina 1 está implicada nas etapas iniciais da inmunidade innata por medio da súa interacción co receptor purinérxico P2X7. A activación do canal da pannexina pola unión de ATP ao receptor P2X7 dá lugar á liberación de interleucina-1β.

Entre os papeis hipotéticos que se cre exercen as pannexinas no sistema nervioso están participar no procesamento sensorial, a sincronización entre o hipocampo e o córtex cerebral, a plasticidade hipocampal, e a propagación de ondas de calcio. As ondas de calcio están sostidas polas células gliais, que axudan a manter e modular o metabolismo neuronal. Segundo unha hipótese, as pannexinas tamén poden participar en reaccións patolóxicas, incluíndo os danos neurais producidos despois dunha isquemia e a subseguinte morte celular.

Os canais de pannexina 1 son vías para a liberación de ATP desde as células.

## Relacións coas conexinas 
As unións comunicantes intercelulares de vertebrados están formadas por proteínas da familia das conexinas. Estruturalmente as pannexinas e as conexinas son moi similares, e constan de 4 dominios transmembrana, 2 bucles extracelulares e 1 bucle intracelular, xunto con colas intracelulares N- e C-terminais. Malia que comparten esta topoloxía, estas dúas familias de proteínas non presentan unha suficiente semellanza de secuencia como para inferir con seguranza que teñen antepasados comúns.

## Importancia clínica 
As pannexinas poden estar implicadas no proceso de desenvolvemento de tumores. Particularmente, os niveis de expresión de PANX2 serven para predicir a supervivencia posdiagnóstico de pacientes de tumores gliais.

O Probenecid é un fármaco ben establecido para o tratamento da gota, que permite discriminar entre os canais formados por conexinas e por pannexinas. O Probenecid non afecta aos canais formados por conexinas.

## Notas 
## Véxase tamén 
### Bibliografía 
*
Number Ones (álbum de Michael Jackson)

***Number Ones*** é un álbum de grandes éxitos do artista estadounidense Michael Jackson. Foi lanzado o 17 de novembro de 2003 internacionalmente, e o 18 de novembro de 2003 nos Estados Unidos polo selo discográfico Epic Records e por Sony Music. *Number Ones* foi a primeira recompilación de Jackson con Sony, despois do lanzamento de *HIStory: Past, Present and Future, Book I* en 1995. No álbum recóllense tódolos sinxelos que conseguiron acadar o número 1 nas listas musicais de todo o mundo.

No álbum tamén se inclúe un sinxelo inédito, "One More Chance", lanzado o 20 de novembro de 2003.
Thriller 25

***Thriller 25*** é unha edición especial polo 25 aniversario do sexto álbum do artista Michael Jackson, *Thriller*. O álbum orixinal vendeu entre 51 e 65 millóns de copias en todo o mundo, sendo o álbum máis vendido de toda a historia. O proxecto dun "segundo capítulo" de *Thriller* foi publicado por vez primeira en *Access Hollywood* a finais de 2006. Jackson dixo que debatería a idea co seu colaborador will.i.am. Foi lanzado en Australia o 8 de febreiro de 2008, internacionalmente o 11 de febreiro de 2008, e nos Estados Unidos o 12 de febreiro de 2008 polos selos Epic Records, Legacy Recordings e MJJ Productions.

## Notas
Hollywood Tonight

"**Hollywood Tonight**" é unha canción do artista estadounidense Michael Jackson, incluída no seu álbum póstumo *Michael*. A canción foi lanzada por Epic Records o 11 de febreiro de 2011, como o segundo sinxelo de *Michael*. As partes faladas foron feitas polo sobriño de Jackson, Taryll Jackson e escritas por Teddy Riley. O vídeo musical estreouse o 10 de marzo de 2011. Está protagonizado pola bailarina francesa de orixe alxeriana Sofia Boutella.
Hold My Hand (canción de Michael Jackson e Akon)

"**Hold My Hand**" é un dúo entre Michael Jackson e Akon, incluído no álbum póstumo de Jackson *Michael*. A canción foi gravada orixinalmente por Akon e Jackson no 2008. Acadou o Top 20 en países como Alemaña, Canadá, Nova Zelandia e o Reino Unido.

## Notas
(I Like) The Way You Love Me

"**(I Like) The Way You Love Me**" é unha canción do artista estadounidense Michael Jackson incluída no álbum póstumo *Michael*, que foi estreada en Corea do Sur como sinxelo dixital o 18 de xaneiro de 2011, e nas estacións de radio de Italia o 8 de xullo de 2011.

## Notas
Behind the Mask (canción de Michael Jackson)

"**Behind the Mask**" é unha canción incluída no álbum póstumo *Michael* do artista estadounidense Michael Jackson. Foi adaptada por Jackson a partir do sinxelo da Yellow Magic Orchestra en 1982, pero finalmente non foi incluído no álbum *Thriller*. A canción foi lanzada por Epic Records o 21 de febreiro de 2011 como o terceiro sinxelo de *Michael*. Shanice puxo as voces de fondo da canción. En febreiro de 2011, a canción foi lanzada como sinxelo en Francia.

## Notas
One More Chance (canción de Michael Jackson)

"**One More Chance**" é unha canción do artista estadounidense Michael Jackson. Foi escrita por R. Kelly e co-producida por Jackson e Kelly para ser incluída no álbum *Number Ones*, 2003. A canción tamén foi incluída nas versións australiana, francesa, sueca e indonesia *King of Pop* e na edición limitada xaponesa de *The Ultimate Collection*.

## Notas
Cesson-Sévigné

**Cesson-Sévigné** (en ) é unha comuna francesa localizada no departamento de Ille e Vilaine, na Bretaña.

## Demografía 
## Administración 
## Galería 

Ficheiro:Manoir Bourgchevreuil.jpg|*Manoir de Bourchevreuil*
Ficheiro:Centre culturel Cesson-sévigné.jpg|Centro cultural
Ficheiro:Église Saint-Martin de Cesson-Sévigné.jpg|Igrexa de San Martiño de Cesson-Sévigné

## Notas 
## Véxase tamén 
### Ligazóns externas 
*Sitio web oficial de Cesson-Sévigné
Aznavour FC

[miniatura|[Estadio da Cidade de Noyemberyan.]]

O **Aznavour FC** (en lingua armenia Ազնավուր Ֆուտբոլային Ակումբ) foi un club de fútbol armenio da cidade de Noyemberyan. O club foi disolto en 1997 debido ás súas dificultades económicas e tamén á súa inactividade como equipo de fútbol. O seu estadio foi o Estadio da Cidade de Noyemberyan (coñecido como *O Central*).

## Rexistros da liga de fútbol armenia 
## Véxase tamén 
### Ligazóns externas 
* RSSSF Armenia
Paxilina

A **paxilina** é unha proteína que funciona como proteína adaptadora na transdución de sinais descuberta en 1990, á que se lle deu o nome en inglés de *paxillin*, do latín *paxillus*, que significa "pequeno poste" (non confundir co alcaloide neurotóxico chamado en inglés *paxilline*). A paxilina ten 68 kDa e localízase no citoplasma nos puntos onde a célula se une á matriz extracelular formando adhesións focais. A rexión C-terminal da paxilina contén catro dominios LIM que serven para que a paxilina se una ás adhesións focais. Crese que nas adhesións focais establece unha asociación directa coa cola citoplasmática da beta-integrina. A rexión N-terminal da paxilina é rica en sitios para a interacción proteína-proteína. As proteínas que se unen á paxilina son diversas e entre elas están proteína tirosina quinases, como a Src e a quinase de adhesión focal (FAK), proteínas estruturais, como a vinculina e actopaxina, e reguladores da organización da actina, como COOL/PIX e PKL/GIT. A paxilina é fosforilada na tirosina por FAK e Src despois da súa unión a integrinas ou a estimulación por factores de crecemento, creando sitios de unión para a proteína adaptadora Crk. A paxilina axuda a recrutar moléculas no complexo de transdución de sinais do que forma parte, facilitando a recepción de estímulos externos que modulan diversos procesos celulares, e intervindo así na adhesión celular, mobilidade e crecemento celular.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
* MBInfo: Paxillin
* Paxillin Información con ligazóns en Cell Migration Gateway
*
Paxilina (alcaloide)

::*Non confundir coa proteína transdutora de sinais do mesmo nome paxilina (en inglés *paxillin*).*

A **paxilina** (en inglés *paxilline*) é un alcaloide indólico diterpénico tóxico tremorxénico que actúa como bloqueador das canles de potasio. O organismo que produce esta micotoxina e de onde vén o nome do composto é o fungo *Penicillium paxilli*. Un grupo de 17 xenes (*cluster Pax*) localizado no cromosoma Va desta especie codifica os encimas encargados da síntese da paxilina. A paxilina é moi tóxica se é inxerida, inhalada ou absorbida pola pel, xa que pode danar os ollos e funciona como unha potente neurotoxina.

## Notas
L: Change the World

***L: Change the World*** é un filme xaponés dirixido por Hideo Nakata que se estreou no 2008. É un spin-off da serie de filmes de *Death Note*. Malia que o filme está inspirado no manga *Death Note*, escrito por Tsugumi Ohba e ilustrado por Takeshi Obata, o argumento é completamente orixinal. Está ambientado ó remate de *Death Note: The Last Name*.

Está protagonizado por Kenichi Matsuyama, que interpreta a personaxe de "L". Ademais, Narushi Fukuda interpreta a Near, e Mayuko Fukuda fai o papel de Maki Nikaido, unha personaxe que non aparece no manga orixinal.
* Narushi Fukuda como Near
* Mayuko Fukuda como 
* Shingo Tsurumi como 
* Youki Kudoh como  aka K
* Sei Hiraizumi como 
* Bokuzō Masana como 
* Yuta Kanai como 
* Megumi Sato como 
* Renji Ishibashi como 
* Kiyotaka Nanbara como 
* Masanobu Takashima como 
* Shunji Fujimura como Watari
* Kazuki Namioka como 
* Hao Ganhane como Azetsu Mokotu
* Erika Toda como Misa Amane
* Asaka Seto como Naomi Misora
* Yōji Tanaka como 
* Tatsuya Fujiwara como Light Yagami
* Ayui Naisora como Yagure Mokotu

## Notas 
## Véxase tamén 
### Outros artigos 
### Ligazóns externas 
*
Kenichi Matsuyama

, nado en Mutsu, Aomori, o 5 de marzo de 1985, é un actor xaponés. É coñecido por interpretar a personaxe de L nos filmes de 2006 *Death Note* e *Death Note: The Last Name*, e no spin-off de 2008 *L: Change the World*. Tamén é coñecido por actuar en *Noruwei no nori* na adaptación da novela homónima de Haruki Murakami.

## Véxase tamén 
### Ligazóns externas 
*
Eberhard August Wilhelm von Zimmermann

**Eberhard August Wilhelm von Zimmermann**, nado o 17 de agosto de 1743 en Uelzen, Ducado de Brunswick, foi un xeógrafo e zoólogo alemán.

## Traxectoria 
Eberhard August Wilhelm von Zimmermann estudou desde 1761 a 1765 historia natural (medicina), filosofía, matemáticas e xeografía nas universidades de Leiden, Halle e Gotinga (e quizais tamén na de Berlín con Leonhard Euler). Graduouse en Gotinga en matemáticas (xeometría) cunha tese sobre a análise das curvas titulada *Curvarum imbricatarum consideratio analytica*.

A partir de 1766 foi profesor de matemáticas, física e historia natural no *Collegium Carolinum* en Braunschweig.

Zimmermann é famoso por ser o autor de *Specimen Zoologiae Geographicae Quadrupedum* (1777), unha das primeiras obras dedicadas á distribución xeográfica dos mamíferos.

En 1778 foi nomeado membro da Academia de Ciencias de Gotinga e máis adiante tamén dotras academias, como a Academia de Ciencias de Baviera, en 1808.

En 1796 foi elevado á dignidade de *Par do Imperio* (do Sacro Imperio Romano-Xermánico).

En 1801 foi relevado dos seus compromisos no ensino, dedicándose a traballar nas sías puiblicacións.

## Principais obras 
* *Geographische Geschichte des Menschen und der vierfüßigen Tiere*, Leipzig 1778-1783, dous volumes.
* *Über die Kompressibilität und Elastizität des Wassers*, Leipzig 1779.
* *Frankreich und die Freistaaten von Nordamerika*, Berlín 1795
* *Allgemeine Übersicht Frankreichs von Franz I bis auf Ludwig XVI*, Berlin 1800, dous volumes.
* *Taschenbuch der Reisen*, Leipzig 1802-13, 12 Jahrgänge.
* *Die Erde und ihre Bewohner*, Leipzig 1810-13, cinco volumes.

## Abreviatura 
A abrteviatura **Zimmermann** enprégase para recoñecer a  como autoridade na descricíón e taxonomía en zooloxía.

## Notas
Servando Gómez-Aller

**Servando Gómez-Aller de la Vallina Martínez de la Rosa**, finado en Vigo o 28 de outubro de 1977, foi un político galego.

## Traxectoria 
Fillo do farmacéutico e odontólogo Servando Gómez de la Vallina e mais de Mercedes Aller Vicente.

Militante do Partido Galeguista, foi secretario do Grupo Galeguista de Lugo en 1935. Despois da guerra civil foi unha das persoas coas que contactou Ramón Piñeiro para tentar reorganizar o Partido Galeguista. Dende 1944 foi delegado do Instituto Social da Mariña en Vigo. Recibiu a Encomenda de Número da Orde do Mérito civil en 1971.

## Notas
Kung fu

**Kung fu** pode referirse a:
* **Kung fu**, conxunto de diversas modalidades de loita chinesa.
* **Filme de kung fu**, filmes de acción inspirados nas artes marciais chinesas.
* **Kung fu**, vocábulo que se refire a calquera estudo, aprendizaxe ou práctica que require paciencia, enerxía e tempo.
* ***Kung Fu***, serie de televisión protagonizada por David Carradine.
* **"Kung Fu Fighting"**, canción de 1974 de Carl Douglas.
Celso Collazo Lema

**Celso Collazo Lema**, nado en Vimianzo o 15 de novembro de 1921 e finado en Guadalix de la Sierra o 4 de xullo de 2014, foi un xornalista e escritor galego.

## Traxectoria 
Fillo de Celso Collazo Álvarez, colaborador de Castelao, que foi paseado en Ponteareas en 1936. Estudou o bacharelato no Instituto de Pontevedra. Trasladado a Compostela, iniciouse como xornalista en *La Noche*, Manuel Blanco Tobío ofreceulle un emprego en Madrid na Dirección General de Prensa en 1951. Alí comezou a súa carreira xornalística. 

En 1957 foi enviado especial en Londres do diario *Pueblo* e foi o primeiro delegado da Axencia Efe en Moscova, Nova York e Londres. Colaborou na fundación da editorial SEPT. Escribiu traballos de crítica literaria e investigou sobre as obras de Lamas Carvajal, Curros Enríquez e outros escritores galegos. Publicou na revista *Ínsula* o artigo "El argot en la novela" e cultivou a poesía, recibindo un premio polo poema "Cantigas ao mar do Ferrol" nos Juegos Florales de la Marina.
## Obras 
* *A Virxe do Cristal*.
* *Ensaio crítico*.
* *A Bretaña de Renán*.

## Vida persoal
En 1952 casou coa pintora María Antonia Dans, e foi pai da actriz Rosalía Dans.
## Notas 
## Véxase tamén 
### Ligazóns externas 
* Celso Collazo, xornalista
Celso Collazo Álvarez

**Celso Collazo Álvarez**, nado en Crecente cara a 1900 e finado en Covelo o 22 de setembro de 1936, foi un funcionario e xornalista galego.

## Traxectoria 
Fillo de Eugenio Collazo Iglesias e irmán de Eugenio Collazo Álvarez. Funcionario municipal, obtivo a praza de Oficial primeiro do Concello de Mondariz en 1926. Foi vicepresidente da Sociedade de Caza e Pesca de Mondariz en 1929. Na República foi elixido secretario do Centro Republicano Democrático de Mondariz en xaneiro de 1932. Simpatizante do Partido Galeguista, foi colaborador de Castelao. Foi correspondente de *Faro de Vigo* en Mondariz e colaborou en *El Tea*, onde escribiu artigos a favor do Estatuto de autonomía de Galicia de 1936. 

Co golpe de Estado do 18 de xullo de 1936 foi paseado o 22 de setembro e o seu cadáver apareceu en Santa Mariña de Covelo. Foi reclamado polo xuíz militar de Vigo mediante requisitoria xunto con Manuel Martínez Alonso, Francisco Bouzas Sánchez, José Troncoso Faro e Luís Soto Fernández o 8 de outubro de 1936.

## Vida persoal 
Casou con Encarnación Lema e foi pai de Celso Collazo Lema.
## Notas
Celso Collazo

Co nome de **Celso Collazo** podemos referirnos a:

***Celso Collazo Álvarez**, político galego (m. 1936).
***Celso Collazo Lema**, fillo do anterior, xornalista e escritor galego (1921-2014).
Tropomodulina

miniatura|Dominio C-terminal dunha tropomodulina.
A **tropomodulina** é unha proteína que se une á actina que regula a elongación e despolimerización dos microfilamentos por bloqueo do extremo (-) do polímero. A proteína funciona bloqueando fisicamente a disociación espontánea dos monómeros de actina unidos a ADP no extremo (-) da fibra de actina. A súa presenza é especialmente salientable en asociación coa actina dos filamentos delgados do músculo estriado. En ensaios feitos en tecido embrionario de polo, a inactivación da tropomodulina por adición de anticorpos específicos produce unha clara elongación dos microfilamentos no seu extremo (-), e unha redución na capacidade de contracción celular; este feito suxire cal é a súa función en ambos os procesos: a contracción muscular e o control da lonxitude da actina F. En humanos describíronse catro xenes que codifican tropomodulinas, que son: *TMOD1*, *TMOD2*, *TMOD3* e *TMOD4*.

## Notas
Marjane Satrapi

**Marjane Satrapi** (en persa, مرجان ساتراپی , AFI mærˈʤɔːne sɔːtrɔːˈpiː), nada en Rasht (Irán) o 22 de novembro de 1969, é unha escritora e debuxante iraniana en lingua francesa.

## Traxectoria 
É filla única dunha familia de Teherán. A súa familia, de talante progresista, mandouna estudar ao Liceo Francés até que foron suprimidos os colexios bilingües polas autoridades islámicas xurdidas a partir da revolución iraniana de 1979. Ela e a súa familia, que simpatizaban coa revolución antes de que adquirise carácter islamista, viviron con dor as restricións das liberdades individuais, a represión, a imposición do veo feminino e o estoupido da guerra Irán-Iraq, que o novo réxime utilizou para consolidarse.

En 1984, con 14 anos, os seus pais decidiron enviala a estudar a Viena (Austria), para que puidese completar a súa educación laica e permitir que se desenvolvese nun ambiente menos opresivo ca o do seu país natal. Marjane non falaba alemán, pero nese momento era máis fácil conseguir un pasaporte para Austria que para Francia. Tras completar os estudos secundarios regresou a Irán para estudar Belas Artes, e ao rematar decidiu marchar a Francia para seguir estudando Artes Decorativas en Estrasburgo.

### Carreira profesional 
Comezou a traballar en París como ilustradora de literatura infantil. Da man de Christophe Blain e o colectivo L'Association coñeceu o debuxante e guionista David B., que a animou a introducirse no mundo da banda deseñada para narrar os seus recuerdos da infancia en Irán.

A novela gráfica *Persépole* é unha peza autobiográfica que arranca nos momentos finais do réxime do Sah e que dá conta das dificultades de vivir baixo un estado teocrático, así como das distintas formas de seguir vivindo unha vida laica malia a vixilancia dos *gardas da revolución* e da veciñanza, oportunamente convertidos a un islamismo máis militante ca o do propio goberno. A obra foi publicada en catro volumes, e acadou un grande éxito de crítica e público. Foi adaptada ao cinema de animación por ela mesma e por Vincent Paronnaud en xuño de 2007.

En 2003 publicou *Broderies*, unha banda deseñada sobre as mulleres iranianas. Resultou nomeada ao premio ao mellor álbum no Festival de Banda Deseñada de Angoulême de 2004. En 2005 publicou *Poulet aux prunes*, co que adaría dito premio na edición de 2006 do festival.

## Recoñecementos 
En 2024, recibiu o Premio Princesa de Asturias de Comunicación e Humanidades.

## Obra 
* *Persépole* (*Persepolis*; L'Association, 2000-2003; catro tomos)
* *Sagesse et malices de la Perse* (Albin Michel, 2001; en colaboración con Lila Ibrahim-Ouali e Bahman Namwar-Motlag)
* ''Les monstres n'aiment pas la lune* (Nathan, 2001)
* *Ulysse au pays des fous* (Nathan, 2001; en colaboración con Jean-Pierre Duffour)
* *Ajdar* (Nathan, 2002)
* *Broderies* (L’Association, 2003)
* *Poulet aux prunes'' (L’Association, 2003)

## Notas 
## Véxase tamén 
### Ligazóns externas
Persépole (homónimos)

O nome de **Persépole** pode referirse a:

***Persépole**, personaxe da mitoloxía grega, fillo de Telémaco (fillo de Odiseo) e de Policaste (filla de Néstor), e irmán do poeta Homero;
***Persépole**, antiga cidade, capital do Imperio persa;
****Persépole***, novela gráfica en lingua francesa de Marjane Satrapi (2000-2003);

## Véxase tamén
****Persepolis***, filme de animación baseado en dita novela gráfica (2007).
The Hunger Games: Catching Fire

***The Hunger Games: Catching Fire*** é un filme estadounidense de acción e ciencia ficción baseado na novela de Suzanne Collins, *Catching Fire*, a segunda parte da triloxía *The Hunger Games*. O filme da tetraloxía *The Hunger Games* é a secuela de *Os xogos da fame*, producida por Nina Jacobson e Jon Kilik e distribuída por Lionsgate no 2013. Francis Lawrence dirixiu o filme, cun guión de Simon Beaufoy e Michael Arndt. Ademais do elenco protagonista do anterior filme, incorpóranse Philip Seymour Hoffman, Jeffrey Wright, Sam Claflin, Lynn Cohen, Jena Malone, Amanda Plummer, Alan Ritchson e Meta Golding.

O argumento de *Catching Fire* ten lugar uns poucos meses despois do remate do primeiro filme. Katniss Everdeen volveu ó seu fogar despois de gañar os 74º Xogos da Fame Anuais, xunto co seu compañeiro Peeta Mellark. Ó longo da historia, Katniss decátase de que está a xurdir unha rebelión nos distritos contra o opresivo Capitolio. A rodaxe comezou o 10 de setembro de 2012 en Atlanta, Xeorxia, antes de trasladarse a Hawai.

*The Hunger Games: Catching Fire* foi estreado o 15 de novembro de 2013 no Brasil, o 20 de novembro en Finlandia, Suecia e Noruega, o 21 de nomvebro no Reino Unido, e o 22 de novembro nos Estados Unidos. Conseguiu ser o décimo filme con maior recadación de tódolos tempos  e o primeiro das carteleiras de 2013, sendo o primeiro filme en 2-D dende *O cabaleiro escuro* (2008) con máis recadación do seu ano, así como por ter unha protagonista feminina, cousa que non se producía dende *O exorcista* (1973). En todo o mundo, conseguiu $864 millóns.

*Catching Fire* recibiu boas críticas e está mellor considerado que o seu predecesor, e tamén foi destacada a interpretación de Lawrence como Katniss. Foi nomeado a numerosos premios, ós "Broadcast Film Critics Association" como Mellor filme de acción, e ós Premios Saturn como mellor filme de ciencia ficción. Pola súa interpretación, Lawrence foi nomeada por segunda vez ós Premios Empire como mellor actriz, así como ós Saturn e ós Broadcast Film Critics Association. A canción "Atlas" foi nomeada ós Premios Grammy e ós Globos de Ouro como Mellor canción orixinal.

A súa secuela, *The Hunger Games: Mockingjay – Part 1*, foi estreada o 21 de novembro de 2014 nos Estados Unidos.

## Elenco 
* Jennifer Lawrence como Katniss Everdeen
* Josh Hutcherson como Peeta Mellark
* Liam Hemsworth como Gale Hawthorne
* Woody Harrelson como Haymitch Abernathy
* Elizabeth Banks como Effie Trinket
* Lenny Kravitz como Cinna
* Philip Seymour Hoffman como Plutarch Heavensbee
* Jeffrey Wright como Beetee Latier
* Stanley Tucci como Caesar Flickerman
* Donald Sutherland como Presidente Snow
* Toby Jones como Claudius Templesmith
* Willow Shields como Primrose Everdeen
* Sam Claflin como Finnick Odair
* Lynn Cohen como Mags
* Jena Malone como Johanna Mason
* Amanda Plummer como Wiress

## Notas 
## Véxase tamén 
### Ligazóns externas 
* Páxina oficial 
* 
* Ficha en Allmovie 
* Ficha en BoxOfficeMojo
Metrópole ortodoxa grega de Boston

A **metrópole de Boston** (en ; en ) é unha xurisdición ortodoxa nos Estados Unidos, unha parte da arquidiocese ortodoxa grega de América e baixo xurisdición do patriarcado ecuménico de Constantinopla.

## Historia 
A diocese foi estabelecida por decisión patriarcal e sinodal o 17 de maio de 1922, como parte da arquidiocese ortodoxa grega de América do Norte e do Sur. O 10 de xaneiro de 1931 foi abolida, mais o 15 de marzo de 1979 foi restabelecida.
## Episcopoloxio 
*Ioakeim Alexopoulos (28 de xuño de 1923 - agosto de 1930, trasladado de volta a Grecia, onde foi nomeado bispo de Focia)
## Notas 
## Véxase tamén 
### Ligazóns externas 
* Páxina web oficial
Metrópole ortodoxa grega de Buenos Aires e Suramérica

A **metrópole de Buenos Aires e Sudamérica** (en ; en ) é unha xurisdición ortodoxa con sé central na cidade de Buenos Aires, baixo a xurisdición canónica do Patriarcado Ecuménico de Constantinopla. A diocese foi establecida pola decisión patriarcal e sinodal en 1979. En 1996 a diocese foi elevada ao nivel de arquidiocese e logo foi desmembrada da arquidiocese norteamericana. O seu rito litúrxico é o bizantino e o seu xerarca metropolita é, desde 2001, Tarasios Antonopoulos.

## Véxase tamén 
### Outros artigos 
* Igrexa Ortodoxa Grega de Constantinopla
### Ligazóns externas 
* A Metrópole na páxina web do Patriarcado de Constantinopla .
Dan

O termo **Dan** pode referirse a:
* Dan, un dos doce fillos de Israel;
* Dan, un dos niveis superiores no sistema de graos Dan-i;
* Dan, un dos niveis de mestría das artes marciais do Xapón;
* Dan, unha das doce tribos de Israel.
Noyemberyan

**Noyemberyan** (en ) é unha cidade do noroeste da provincia de Tavush, en Armenia. Localízase nas proximidades do río Koghb, a 187 quilómetros de Iereván e a 22 quilómetros da estación de tren da cidade Ayrum, na ruta que vai desde a cidade de Iereván á capital de Xeorxia, Tbilisi. Fai fronteira con Azerbaidján e mesmamente está a moi poucos quilómetros da cidade de Noyemberyan.

Noyemberyan foi coñecida ata o ano 1937 como *Barana*, pero o nome desta cidade foi cambiado como outras tantas cidades espalladas ao longo da Unión Soviética por mor da conmemoración da Revolución de Outubro, tamén coñecida como a Revolución de Novembro. Segundo Makar Barkhudaryanc, o antigo nome da cidade, Barana, ven de Parana que era unha forma dialectal aparan da lingua armenia.

Ten un novo hospital na cidade desde finais do ano 2010. O Hospital Noyemberyan é de vital importancia para a Rexión de Tavush, xa que da servizo aos máis de 30 mil habitantes da cidade de Noyemberyan e ás aldeas veciñas. O proxecto foi co-patrocinado por fondos alemáns, suízos, libaneses, e filiais australianas, así como tamén de Saad Hariri, primeiro ministro do Líbano.

A cidade está rodeada coas montañas Voskepar desde o sur e as montañas de Gougark desde o oeste.

## O club de fútbol 
Aznavour FC era un equipo de fútbol da cidade de Noyemberyan. O club foi fundado no ano 1981 pero no ano 1997 viuse forzado á súa disolución debido ás dificultades económicas. O campo de fútbol de Noyemberyan era coñecido como " O Centro" durante a época soviética, foi renovado entre o ano 2008 e o 2013. Finalmente, o novo Estadio da Cidade de Noyemberyan foi aberto o 18 de outubro do ano 2013, cunha capacidade de só 100 asentos.

Prevese a instalación dunha nova bancada permanente ao lado norte do campo para aumentar a súa capacidade ata as 1.500 prazas.

## Galería 

Ficheiro:Noyemberyan memorial.jpg|Memorial da primeira guerra de Nagorno-Karabakh
Ficheiro:Noyemberyan Ноемберян 1.jpg|Paixase da cidade de Noyemberyan
Ficheiro:Noyemberyan stadium.jpg|Estadio da Cidade de Noyemberyan

## Notas
Persépole (novela gráfica)

***Persépole*** é unha novela gráfica en branco e negro, escrita e ilustrada en forma autobiográfica por Marjane Satrapi, co título orixinal de *Persepolis*. Apareceu en catro tomos, publicados entre 2000 e 2003. Foi traducida ao galego por Eva Carrión, e publicada en 2011 por Rinoceronte Editora.

## Argumento 
A obra narra a propia vida da autora desde 1979 (cando tiña dez anos) até 1994. Conta o modo en que tras nacer nunha familia progresista de Teherán, trala revolución iraniana e a chegada ao poder do réxime fundamentalista islámico marcha a estudar a Viena e despois regresa á súa cidade para estudar Belas Artes, e logo de rematar na universidade decide marchar a Estrasburgo.

Marji diferénciase do resto de nenos e nenas da súa idade por ser educada ao estilo occidental, nunha familia progresista, laica e de clase alta, descendente do último rei da dinastía persa dos Qajar. De formación bilingüe, ten unha considerable inquedanza intelectual. Manté conversas imaxinarias cun Deus (de estética parecida a Karl Marx) e soña con ser a derradeira profeta que siga os pasos de Xesuscristo e Mahoma. Desde nova vive as manifestacións, as diferenzas de clases sociais e a marxinación.

No segundo tomo vive a tortura e os asasinatos a que son sometidos amigos e familiares, polo que os pais de Marjane deciden que vaia estudar a Austria. Alí se desenvolve o terceiro tomo, coa adaptación ao mundo occidental e a ruptura dos prexuízos, ao tempo que vive, a aprendizaxe da lingua alemá e a aparición das relacións sentimentais.

No cuarto tomo Marjane regresa a Teherán logo de catro anos, e descobre que as súas vellas amizades a desprezan polas súas vivencias. Porén, na universidade fai novas amizades, e mesmo casa cun compañeiro de clase. Porén, decide divorciarse e marchar a Francia.

## Premios 
* Prix du Lion, Bélxica (2000)
* Premio autora revelación no Festival de Banda Deseñada de Angoulême (2001)
* Premio ao mellor guión no Festival de Angoulême (2002)
* Primeiro premio da paz Fernando Buesa Blanco, Vitoria (2003)
* Premio Harvey á mellor obra estranxeira, EUA (2004)

## Adaptacións 
A novela gráfica foi levada ao cine de animación co título de ***Persepolis***, e foi estrenada o 27 de xuño de 2007. Está dirixida por Vincent Paronnaud, e foi nomeada á Palma de Ouro e acadou o premio do xurado no Festival de Cannes 2007.

## Véxase tamén 
### Ligazóns externas 
* Ficha en *Cultura galega*
Neurocirurxía

[250px|miniatura|dereita|[Biopsia cerebral mediante procedemento estereotáxico.]]
A **neurocirurxía** é unha especialidade da medicina conforme a Lei de especialidades médicas do ano 1977. Está incluída dentro do grupo das especialidades cirúrxicas. Inclúe a educación, prevención, diagnóstico, avaliación, tratamento, coidados intensivos e rehabilitación de todas as doenzas do sistema nervioso central, periférico e vexetativo (tamén chamado autónomo), incluíndo tamén as súas estrututas vasculares, o tratamento cirúrxico da dor, e a glándula hipófise ou pituitaria.

## Subespecialidades
Dentro da neurocirurxía existen diferentes campos de especialización:
* Cirurxía da Columna 
* Neurocirurxía da Base do Cranio 
* Neurocirurxía Pediátrica 
* Neurocirurxía Oncolóxica 
* Neurocirurxía Funcional e Estereotaxia. 
* Neurocirurxía Vascular
* Terapia Endovascular Neurolóxica

## Notas
## Véxase tamén
### Outros artigos
* Neuroloxía
* Sistema nervioso
### Ligazóns externas 
* Sociedad Española de Neurocirurxía.
Carlexo, Villestro, Santiago de Compostela

**Carlexo** é un lugar da parroquia de Villestro no concello coruñés de Santiago de Compostela, na comarca de Santiago. Segundo o padrón municipal (INE 2013) ten 56 habitantes (29 homes e 27 mulleres).

## Lugares e parroquias 
### Lugares de Villestro 
### Parroquias de Santiago de Compostela
Veld

[miniatura|250px|*Highveld* ao norte de [Johannesburgo.]]
miniatura|250px|Bushveld.
[miniatura|250px|Gacela saltadora (*Antidorcas marsupialis*) no [Etosha National Park, Namibia.]]

Co nome neerlandés e afrikaans de **Veld** coñécense as praderías 
da África meridional, particulartmente ás chairas cubertas de herba ou mato baixo, especialmente no norte e o nordeste de Suráfrica e en Lesotho, Eswatini, Zimbabwe, Botswana e Namibia.

## Os diferentes velds 
O Veld divídese en varias áreas diferenciadas:
* O Alto Veld ou Highveld, meseta que conforma a ecorrexión da pradería do Alto Veld.
* O Baixo Veld ou Lowveld.
* O Veld intermedio ou Middleveld.
* O Veld arborado ou Bushveld.
* O Veld espiñento ou Thornveld.

O bushveld, bosque subtropical do sur de África, foi definido oficialmente como ecorrexión polo World Wide Fund for Nature.

## Notas 
## Véxase tamén 
### Outros artigos 
* Karoo
### Ligazóns externas 
* Veld en ''Academic Dictionaires and Encylopedias
Conselh de la Lenga Occitana

O **Conselh de la Lenga Occitana** (**Consello da Lingua Occitana** en galego) **CLO**, é o organismo de codificación da lingua occitana que se xuntou formalmente por primeira volta en xuño de 1997. Permaneceu activo ata o ano 2007 e logo deixou de traballar con regularidade ata que se volveu activar de novo en 2021. O consello é responsábel de xestionar e elaborar as regras normativas do occitano.

## Véxase tamén 
### Outros artigos 
* Alfabeto occitano
## Notas
Alfabeto occitano

O **alfabeto occitano** é unha variedade do alfabeto latino. Segundo a norma clásica occitana (en curso de estudo polo Conselh de la Lenga Occitana), o alfabeto occitano ten 23 letras dentro da orde a seguir:

:A B C D E F G H I J (K) L M N O P Q R S T U V (W) X (Y) Z

As letras K, W e Y considéranse estranxeiras e só se empregan en palabras de orixe estranxeira, non moi adaptadas ao occitano, como por exemplo *whisky*, *watt* (vatio), *Kenya*. Con todo insírense dentro da orde alfabética internacional.

## Véxase tamén 
### Outros artigos 
* Alfabeto latino
Asco

*Para o sentimento de repulsa véxase **noxo**.

**Asco** pódese referir a:

* **Asco (micoloxía)**, estrutura micótica formada no curso da reprodución sexual dos fungos da división ascomicetos, con forma de saco, que contén as ascosporas.
* **Asco (vaso)**, vaso da Grecia Antiga.
* **Asco (xeneral)**, xeneral bizantino.

## Toponimia 
* **Asco**, municipio de Francia.
* **Asco**, unha área non incorporada do estado de California (Estados Unidos).
* **Ascó**, municipio de Tarragona (Cataluña).
** **Central nuclear de Ascó**, situada no municipio anterior.